open-index/open-wikipedia-markdown huggingface dataset:
انجمن افریقی اتحاد

**انجمن افریقی اتحاد**  بر اعظم افریقہ کے ممالک کا ایک سیاسی اتحاد ہے۔ اس انجمن کا موجودہ نام افریقی اتحاد ہے۔ 25 مئی 1963ء کو افریقہ کے 32 سربراہانِ حکومت و مملکت نے ادیس ابابا میں منعقدہ ایک کانفرنس میں منشور پر دستخط کر کے انجمن اتحاد افریقی قائم کی۔ آج 54 ممالک میں سے 53 ممالک اس کے رکن ہیں ہیں۔ مراکش ہی ایسا ملک ہے جو اس تنظیم کا رکن نہیں کیوں کہ اس نے مغربی صحارا کو تنظیم میں شامل کرنے کے خلاف احتجاج کرتے ہوئے 1985ء میں اپنے آپ کو تنظم سے الگ کر لیا تھا۔

انجمن افریقی اتحاد کے مقاصد میں افریقی اتحاد و استحکام، سیاسی، اقتصادی، صحتی، سائنسی اور دفاعی پالیسیوں کے مابین تال میل، افریقہ سے نوآبادیاتی نظام کا خاتمہ، اقتدارِ اعلیٰ کا احترام، علاقائی سالمیت اوور آزادی کا تحفظ شامل ہیں۔ تنظیم کے اعلیٰ ترین ادارے سربراہان مملکت کی کانفرنس اور مشارتی کونسل ہیں۔ افریقی ممالک کے درمیان ثالثی کے لیے ایک کمیشن ادیس ابابا میں 1964ء سے قائم ہے۔ اس کے علاوہ دوسرے کمیشن بھی سرگرم کار ہیں۔ اس تنظیم کا صدر مقام ادیس ابابا، ایتھوپیا میں ہے۔

## کل افریقا یا پین افریقا پاسپورٹ
انجمن افریقی اتحاد کے مقاصد میں ایک یہ بھی ہے 2063ء تک سبھی افریقی شہریوں کا بر اعظم میں گھومنا پھرنا بے روک ٹوک اور آزادانہ ہونا چاہیے۔ اس غرض کے لیے ایک کل افریقا پاسپورٹ تجویز کی گئی ہے جسے قریب 13 افریقی ملکوں میں کچھ شرائط کے ساتھ رائج کیا گیا ہے۔ حالانکہ فی الحال مکمل نفاذ ممکن نہیں ہو سکا ہے، تاہم اس پہل سے کچھ ملکوں میں لوگوں کی آمد و رفت بڑھی ہے، جن میں روانڈا بھی شامل ہے۔ 

## حوالہ جات

زمرہ:1963ء میں قائم ہونے والی تنظیمیں
زمرہ:2002ء کی افریقہ میں تحلیلات
زمرہ:ادیس ابابا میں قائم تنظیمیں
زمرہ:افریقا کی سیاست
زمرہ:سابقہ بین الاقوامی تنظیمیں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
خیرات (عمل)

تصغیر|دہلی کے ایک ہوٹل میں لوگ خیراتی کھانے کے انتظار میں بیٹھے ہوئے ہیں۔
**خیرات **  ایک ایسا عمل ہے جس میں کہ ایک انسان دوسرے کسی ضرورت مند انسان کو رضاکارانہ طور کچھ امداد فراہم کر سکتا ہے۔ یہ امداد کبھی کسی ضرورت مند کے کہنے اور مدد طلب کرنے کی صورت میں ہو سکتی ہے۔ کبھی امداد ضرورت مند کے پوچھنے یا طلب کرنے کے بنا ہی کی جاتی ہے۔ ایک شخص جو کسی فقیر کو اپنی جیب سے کچھ پیسہ دیتا ہے، وہ عند الطلب خیرات ہے۔ جب کہ اگر کوئی شخص اپنے پڑوس کے ضرورت مند بچے کی اسکول کی فیس بنا پوچھے دیتا ہے، وہ از خود دی جانے والی خیرات ہے۔ خیرات کبھی انفرادی بھی ہوتی ہے اور کبھی یہ ادارہ جاتی بھی ہوتی۔ مثلًا ونڈوز آپریٹنگ سسٹم اور ایم ایس آفس چلانے والے بل گیٹس اور ان کی اہلیہ نے مل کر میلینڈا اینڈ بل گیٹس فاؤنڈیشن کی بنیاد رکھی ہے، یہ ادارہ دنیا بھر کچھ ایسے اداروں کی امداد کرتا ہے جو تعلیم اور ایڈز جیسے مہلک اور جان لیوا مرض سے کئی ملکوں کے عوام میں بے داری کے کام کرتے ہیں۔ ادارہ جات امداد میں دفتری کار روائی بھی کافی زیادہ ہو سکتی ہے، مثلًا کسی جگہ اشتہار شائع ہونا یا خود اپنی ویب گاہ پر درخواست طلب ہونا اور ضروری جانچ کے بعد امداد مہیا کرنا۔

خیرات کبھی مالی امداد کی صورت میں ہوتی ہے۔ اس میں کبھی کبھی مفت اشیا یا خدمات کی فراہمی بھی شامل ہو سکتی ہے۔

## مزید دیکھیے
* صدقہ
* زکوٰۃ
* دان

## حوالہ جات

زمرہ:اخلاقی اصول
زمرہ:نیکی
زمرہ:خیرات
زمرہ:ویکی ڈیٹا سے مختلف مختصر وضاحت
مہربانی

**مہربانی**  ایک ایسا نیکی کا برتاؤ ہے جس کے پس پردہ اخلاقیات کی خصوصیات، خوش نما رویہ اور دوسروں کے پھلے اور ان کی مدد کا جذبہ کار فرما ہوتا ہے۔ اسے ایک نیک اور راست روی کا عمل سمجھا گیا ہے اور کئی مذہب اور ثقافتوں میں اقدار کا حصہ سمجھا گیا ہے۔

مہربانی کئی طرح سے ہو سکتی ہے۔ گفتگو میں نرمی، برتاؤ میں ڈھیل یا ہم دردی کا اظہار، خود سے مدد نہ ہو سکنے کی صورت میں دوسروں سے کسی کی مدد کی درخواست یا راستوں کی رہنمائی بھی اس کا حصہ ہے۔ مالی یا دیگر مادی وسائل کے ذریعے کی مدد کرنا بھی اسی کا حصہ ہے۔

مہربانی کے کام افراد، ادارہ جات اور حکومتوں کی جانب سے کیے جا سکتے ہیں۔

## مہربانی کی عملی مثالیں
* معذور افراد کو سڑک پار کرانا
* بچوں کو کوئی نئی بات سمجھانا
* لوگوں کو راستوں کی رہنمائی کرنا
* عند الطلب لوگوں کو مالی یا اشیا کی شکل میں امداد دینا
* ذی حیثیت یا باوقار لوگوں کو جو منہ سے مانگتے نہیں مگر ضرورت مند ہیں، مدد کرنا،
* عوامی رفاہ کے کاموں میں پیش پیش رہنا
* ابن السبیل (مسافر) کی بوقت ضرورت مدد کرنا، بھلے ہی وہ شخص اپنے وطن میں کروڑپتی کیوں نہ ہو۔

## مزید دیکھیے
* خیرات
* زکوٰۃ
* صدقہ

## حوالہ جات

زمرہ:اخلاقیات
زمرہ:انسانی سلوک
زمرہ:بخشیش
زمرہ:نیکی
زمرہ:جذبات
زمرہ:اخلاقی نفسیات
زمرہ:ویکی ڈیٹا سے مطابقت رکھنے والی مختصر تفصیل
دبستان مذاہب

**دبستان مذاہب** فارسی زبان کی ایک کتاب ہے جس میں جنوبی ایشیا کے تمام مذاہب اور فرقوں کا جائزہ لیا گیا ہے۔ اس کا سنہ تصنیف تقریباً 1655ء ہے۔ اس طرح یہ کتاب 17ویں صدی تک کے مذاہب کا احاطہ کرتی ہے۔ اس کتاب کی شہرت اس باب کی وجہ سے ہے جو مغلیہ سلطنت کے شاہنشاہ جلال الدین اکبر کے ایجاد کردہ دین الٰہی (امتزاج ضدین) پر مشتمل ہے۔ اس باب میں دین الہی کے عبادات پر اچھی بحث کی گئی ہے اور شاید اس موضوع پر یہ سب سے زیادہ قابل بھروسا اور مستند کتاب مانی جاتی ہے۔

اس کتاب کی سب سے پہلی طباعت 1809ء میں نزار اشرف نے کلکتہ میں کی۔ یہ ایڈیشن نہایت دلکش اور درست تھا۔ تہران میں 1982ء میں علی اصغر مصطفوی نے اس کا ایک آفسیٹ ایڈیشن چھاپا تھا۔ ابراہیم بن نور محمد اور منشی نول کشور نے بھی اس کے ایڈیشن چھپوائے تھے۔ فارسی کے مشہور عالم فرانسس گلاڈون نے اس کا وہ باب انگریزی میں ترجمہ کر کے کلکتہ سے 1789 میں شائع کیا۔ 1809ء میں اس کا جرمن میں ترجمہ شائع ہوا۔ مکمل کتاب کا ترجمہ ڈیوڈ شی اور انتھونی نے تین جلدوں میں لندن سے شائع کیا۔ ترجمہ کا عنوان تھا "دی دبستان آر اسکول آف مینرز (1843ء)"و1و۔

## حوالہ جات

زمرہ:1655ء کی کتابیں
زمرہ:بھارت میں مذہب کی تاریخ
زمرہ:بھارتی مذہب متون
زمرہ:پاکستان میں مذہب کی تاریخ
زمرہ:سترہویں صدی کی بھارتی کتب
زمرہ:فارسی ادب
زمرہ:مطالعہ مذہب
زمرہ:ویکی ڈیٹا سے مطابقت رکھنے والی مختصر تفصیل
زمرہ:فارسی زبان کا ادب
ڈرموفس ڈونلڈٹرمپی

**ڈرموفس ڈونلڈٹرمپی**  ایک نو دریافت  شدہ  کیڑا نما جل تھلیا (ایمفیبین) ہے۔ اسے یہ نام امریکی صدر ڈونلڈ ٹرمپ کے نام پر دیا گیا ہے۔ 

یہ اصلاً پاناما میں دریافت ہوا اور اب تک ایک نئی نوع کی حیثیت سے اس کی تصدیق نہیں ہوئی ہے اور نہ اس کے نام کا باقاعدہ اعلان کیا گیا ہے۔

## مزید دیکھیے
* ڈونلڈ ٹرمپ کے نام سے موسوم اشیا کی فہرست
* مشاہیر کے نام سے موسوم اشیا کی فہرست

## حوالہ جات

زمرہ:ڈرموفس
زمرہ:ڈونلڈ ٹرمپ
زمرہ:ویکی ڈیٹا سے مختلف مختصر وضاحت
قومی کتب خانہ، بھارت

کولکاتا,علی پور، بیلویدرے اسٹیٹ پر واقع بھارت کی نیشنل لائبریری ، حجم کے اعتبار سے بھارت میں سب سے بڑی لائبریری ہے۔ سب سے بڑی لائبریریوں کی فہرست میں 14ویں اور عوامی ریکارڈ کی بھارت کی لائبریری ہے۔   یہ بھارت کی حکومت کے وزارت ثقافت کے ماتحت ہے۔
لائبریری کو بھارت میں تیار طباعت شدہ مواد جمع کرنے، نشر کرنے اور محفوظ کرنے کے لیے نامزد کیا گیا ہے۔ لائبریری 30 ایکڑ (12 ہیکٹر) بیلویدرے اسٹیٹ پر واقع ہے۔ یہ 2.2 ملین کتابوں کے مجموعہ کے ساتھ بھارت میں سب سے بڑی لائبریری ہے۔ آزادی سے پہلے یہ بنگال کے لیفٹیننٹ گورنر کی سرکاری رہائش گاہ تھی۔

## لائبریری کے اعداد و شمار
* 2،270،000 سے زائد کتابیں
* 86،000 سے زیادہ نقشے
* 3،200 سے زائد مخطوطات
* 45 کلومیٹر سے زائد شیلف کی جگہ
* دار المطالعہ میں 550 سے زیادہ افراد کی گنجائش ہے ۔

## حوالہ جات

زمرہ:قومی کتب خانے
زمرہ:کولکاتا کی ثقافت
زمرہ:کولکاتہ کی عمارات و ساخات
زمرہ:بھارت کی قومی علامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں 1836ء کی تاسیسات
زمرہ:تحویلی کتب خانے
زمرہ:بھارت میں کتب خانے
زمرہ:1836ء میں قائم ہونے والے تعلیمی ادارے
زمرہ:1836ء میں قائم ہونے والی تنظیمیں
زمرہ:ہندوستان میں انیسویں صدی کی تاسیسات
زمرہ:بھارت میں عمارات و ساخات
زمرہ:مغربی بنگال
بریتھلائزر

**بریتھلائزر**  ایک ایسا آلہ ہوتا ہے جس سے سانس کے ذریعے خون میں الکحل کی مِقدار جانچنی جا سکتی ہے۔

اس آلے کا کثرت سے استعمال کئی ممالک کی پولیس کرتی ہے۔ سڑکوں پر پولیس مشتبہ گاڑیوں کو روکتی ہے اور ان کے ڈرائیوروں کی جانچ کرتی ہے کہ وہ کس درجے تک شراب پی چکے ہیں۔ ایسے ڈرائیوروں پر قانونی کارروائی کی جاتی ہے جو اجازت کی سطح سے زیادہ شراب پیتے ہیں۔ یہ جانچ اور گرفت اس لیے بھی ضروری ہے تاکہ سڑکیں محفوظ اور پی کر شراب کرنے سے حادثات پیش نہ آئیں۔  

## مزید دیکھیے
*

## حوالہ جات

## بیرونی روابط

زمرہ:قانون الکحل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
رنگین دروازہ

**رنگین دروازہ** شہر اورنگ آباد کے قدیم دروازوں میں سے ایک  ہے جو  ضلع کلکٹر کی رہائش گاہ اور  قلعہ ارک سے نزدیک واقع ہے۔ قلعہ ارک جو مغل شہنشاہ اورنگ زیب عالمگیر کی رہائش گاہ ہوا کرتا تھا جب شہنشاہ  1680ء تا 1707ء شہر اورنگ آباد میں رہائش پزید تھے۔ 

رنگین دروازہ  بہت قدیم ہونے کہ وجہ سے بے حد خراب حالت میں تھا جس کی کچھ عرصہ قبل اورنگ آباد میونسپل کارپوریشن کی جانب سے قومی و ثقافتی ورثہ کے تحفظ کے پیش نظر مرمت کی گئی ۔ فی الحال آثار قدیمہ کے تحفظ کے مد نظر دروازہ کے دونوں جانب سے راستہ بناکر دروازہ کو استعمال کے لیے مکمل طور پر بند کر دیا گیا ہے۔

زمرہ:مغلیہ طرز تعمیر
قانون شکن (فلم)

***قانون شکن***   پنجابی زبان میں فلم کا آغاز کیا۔ فلم كى نمائش 25 ستمبر، 1981ء كو ہوئى۔ پاکستانی اس فلم کا کریکٹر ایکشن اور جرائم فلموں کے بارے میں فلم کی تکمیل کی گی ہیں۔ اس فلم کے ہدایتکار قریش چوہدری تھے۔ فلمساز تیار کردہ تھے سید شاکر علی شاہ۔ فلم کے اداکاروں میں سے منفرد کردار دیکھے سلطان راہی، آسیہ، افضال احمد، بہار تھے۔

## حوالہ جات

* 
زمرہ:1980ء کی دہائی کی فلمیں
زمرہ:پاکستانی ایکشن فلمیں
زمرہ:قتل پر فلمیں
زمرہ:ہراسانی متعلقہ فلمیں
زمرہ:پنجابی زبان کی فلمیں

زمرہ:1981ء کی پاکستانی فلمیں
ماری 2

***ماری 2*** 2018ء میں جاری ہونے والی ایک بھارتی تمل زبان کی ہنگامہ خیز فلم ہے۔ اس فلم کے ہدایت کار بالاجی موہن ہیں۔ یہ فلم 2015ء کی فلم *[[ماری (فلم)|ماری]]* کا تسلسل (sequel) ہے۔ دھنش اس فلم کو اپنی فلم سازی کمپنی ونڈربار فلمز کے بینر تلے پروڈیوس کر رہے ہیں۔ دھنش نے فلم کو پروڈیوس کرنے کے علاوہ، فلم میں *ماری* کا مرکزی کردار بھی نبھایا۔ سائی پلوی، ورلکشمی سرتھکمار، ٹووینو تھامس اور کرشنا کولاسیکرن نے بھی فلم میں اہم کردار نبھائے۔

فلم کا باضابطہ ٹریلر 5 دسمبر، 2018ء کو یوٹیوب پر جاری کیا گیا۔

## کردار
* دھنش بطور ماری 
* کرشنا کولاسیکرن بطور کالئی 
* ٹووینو تھامس بطور بیجا عرف تھناتھوس
* سائی پلوی بطور اراتھو انندھی
* ورلکشمی سرتھکمار بطور وجیا چمندیسوری
* ودیا پردیپ
* روبو شنکر بطور سنیکژامئی
* کلوری ونود بطور ادتھانگی
* کالی وینکٹ بطور آرومگم
* سیلوا

## تیاری
فلم کی شوٹنگ 22 جنوری، 2018ء کو شروع ہوئی۔ سائی پلوی نے فلم میں مرکزی اداکارہ کا کردار نبھایا، جب کہ ٹووینو تھامس نے فلم میں ولن کا کردار نبھایا۔ شوٹنگ اگست 2018ء میں ختم ہوئی۔

پچھلی فلم *[[ماری (فلم)|ماری]]* کے سنیما گرافر اوم پرکاش اور ایڈیٹر پراسنا جی کے، اس فلم میں بھی ٹیکنیکل ٹیم کا حصہ ہیں۔ جب کہ یون شنکر راجا نے فلم کی موسیقی سنبھالی اور اے امارن، فلم کے آرٹ ہدایت کار ہیں۔ پچھلی فلم میں انی رودھ روی چندر نے موسیقی اور آر کے وجائی مروگن نے آرٹ سنبھالی تھی۔

## موسیقی

فلم میں موسیقی یون شنکر راجا نے کمپوز کی، ان کی جگہ پچھلی فلم *[[ماری (فلم)|ماری]]* میں انی رودھ روی چندر نے موسیقی سنبھالی تھی۔ فلم کے آڈیو حقوق ونڈربار فلمز نے اپنے پاس ہی رکھے ہیں۔ گانا "راؤڑی بیبی" جس کو دھنش اور دھی نے گایا، 27 نومبر، 2018ء کو سنگل کے طور پر جاری کیا گیا۔ گانا "ماریز انندھی" جس کو دھنش نے لکھا اور الائی راجا اور ایم ایم مناسی نے گایا، 10 دسمبر، 2018ء کو جاری کیا گیا۔

## اشاعت
*ماری 2* 21 دسمبر، 2018ء کو جاری کی گئی۔

## مزید دیکھیے
* دھنش
* ماری

## حوالہ جات

## بیرونی روابط
* 

زمرہ:2010ء کی دہائی کی تمل زبان کی فلمیں
زمرہ:2018ء کی فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:تمل زبان کی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی بھارتی فلمیں
زمرہ:یوون شنکر راجہ کی مرتب کردہ موسیقی پر مشتمل فلمیں
زمرہ:بھارتی گینگسٹر فلمیں
زمرہ:بھارتی سیکوئل فلمیں
زمرہ:تمل زبان کی بھارتی فلمیں
زمرہ:سیکوئل فلمیں
زمرہ:2010ء کی دہائی کی گینگسٹر فلمیں
زمرہ:بالاجی موہن کی ہدایت کاری میں بننے والی فلمیں
زمرہ:2018ء کی ایکشن فلمیں
زمرہ:گینگسٹر فلمیں
آبدار خانہ

**آبدار خانہ** گھر کے اندر مخصوص کردہ اس حصہ کو کہا جاتا ہے جہاں مشروبات وغیرہ رکھے جاتے ہیں۔ عموماً شاہی محلات اور امرا کی کوٹھیوں میں اس بات کا اہتمام کیا جاتا ہے کہ مشروبات کا مخصوص حصہ علاحدہ بنایا جائے۔ تاہم بسا اوقات اس لفظ کو چھوٹے باورچی خانے کے متبادل کے طور پر بھی استعمال کیا جاتا ہے۔

## مزید دیکھیے
* باورچی خانہ
* مودی خانہ

زمرہ:کمرے
کشتی نوح پر سوار بیویاں

**<big>کشتیِ نوح پر سوار بیویاں</big>**  سے مراد وہ خواتین (بیویاں) ہیں جو طوفان نوح سے بچ گئی تھیں۔ حالاں کہ بائبل کے تذکروں میں صرف ان خواتین کے وجود کا تذکرہ ملتا ہے، تاہم ایسے کئی تذکرے ماورائے بائبل موجود ہیں جن میں نہ صرف ان خواتین کا تذکرہ ملتا ہے، بلکہ ان نام بھی مذکور ہیں۔

## تورات
کتاب پیدائش 6: 18 میں خدا کہتا ہے کہ ”میں تیرے ساتھ ایک خاص قسم کا معاہدہ کروں گا۔ وہ یہ کہ تجھے اور تیری بیوی تیرے بیٹے اور ان کی بیویوں کو کشتی میں جانا ہو گا“

## مزید دیکھیے
* طوفان نوح
* سات احکام نوح
* بائبل میں بے نام افراد کے ناموں کی فہرست
* ایرانی پیشین گوئی
* بائبلی مخطوطات
* بائبلی عبرانی

## حوالہ جات

زمرہ:حام
زمرہ:خواتین کی فہرستیں
زمرہ:عبرانی بائبل میں مذکور خواتین
زمرہ:کتاب پیدائش کی شخصیات
زمرہ:کشتی نوح
زمرہ:بیویوں کی فہرستیں
زمرہ:ویکی ڈیٹا سے مختلف مختصر وضاحت
زمرہ:بائبل کی بے نام شخصیات
زمرہ:کتاب جوبلی
کے ٹو ٹیلی کام

**کے ٹو ٹیلی کام**  یوگنڈا کی ایک مواصلاتی کمپنی ہے۔ اس کمپنی نے جنوری 2013 میں کام کا آغاز کیا۔ نومبر 2015 تک کمپنی کے استعمال کنندگان کی تعداد دو لاکھ کے لگ بھگ ہو چکی ہے۔

## مزید دیکھیے
* یوگنڈا کی موبائل فون کمپنیوں کی فہرست

## حوالہ جات

## بیرونی روابط
* رسمی ویب گاہ

زمرہ:2013ء میں قائم ہونے والی کمپنیاں
زمرہ:2013ء میں قائم ہونے والی ٹیلی مواصلاتی کمپنیاں
زمرہ:یوگنڈا کی بعید مواصلاتی کمپنیاں
زمرہ:یوگنڈا کی کمپنیاں
زمرہ:یوگنڈا کی موبائل فون کمپنیاں
زمرہ:یوگنڈا نامکمل
زمرہ:ویکی ڈیٹا سے مختلف مختصر وضاحت
بشعہ

**بشعہ**  ایک رسم کا نام ہے جو یہودیہ، صحرائے نقب اور جزیرہ نما سینا کے بدو قبائل میں رائج تھی۔ آج کل یہ رسم صرف شمال مشرقی مصر میں عیادہ کے قبیلے میں رائج ہے۔ اس رسم میں مشکوک کی زبان میں دہکتا ہوا سرخ چمچ لگایا جاتا ہے۔ اگر مشکوک شخص کی زبان جل جائے تو وہ مجرم ورنہ معصوم سمجھا جاتا ہے۔

## قانونی موقف
اس رسم کو فلسطین پر برطانوی حکمرانی کے دوران غیر قانونی قرار دیا گیا تھا، حالانکہ اس رسم کی ادائیگی کے کئی واقعات برطانوی خارجہ امور کے ریکارڈ میں موجود ہیں۔ یہ شریعت کے اصولوں کے بھی مغائر ہے جسے اس پر عمل پیرا کچھ بدوی اپنائے ہوئے ہیں۔ زیادہ تر عرب مملکتیں اسے ٹھکرا چکے ہیں۔ یہ رسم شاذ و نادر دیکھنے میں آ رہی ہے اور زیادہ تر بدوی انصاف کے حصول کے لیے عدلیہ کا رخ کر رہے ہیں۔

## مزید دیکھیے
*
## حوالہ جات

زمرہ:بدوی معاشرہ
زمرہ:رسومات
زمرہ:اسرائیل میں بدو
نینگچی

**نینگچی** (لاطینی: Nyingchi) چین  کا ایک آباد مقام  جو تبت خود مختار علاقہ میں واقع ہے۔

## تفصیلات
نینگچی کا رقبہ 116,175 مربع کلومیٹر ہے اور اس کی مجموعی آبادی 195,109 افراد پر مشتمل ہے۔

## مزید دیکھیے
* چین
* چین کے شہروں کی فہرست

## حوالہ جات

زمرہ:تبت کے پریفیکچر
زمرہ:تبت کے آباد مقامات
زمرہ:تبت
ولیم ٹی جی مورٹن

ولیم تھامسن گرین مورٹن ایک امریکی دندان ساز تھا جو 9 اگست 1819ء کو ماسوچیوسٹ کے علاقے چارلٹن میں پیدا ہوا۔ نوجوانی میں وہ "بالٹی مور کالج آف ڈینٹل سرجری" میں داخل ہوا۔

## دندان سازی سے وابستگی

1842ء میں دندان سازی کو بطور پیشہ اپنایا۔ تقریباً ایک سال تک وہ ماہر دندان ساز "ہو راس ویلز" کی شراکت داری میں کام کرتا رہا جو خود عمل تخدیر (Anesthesia) میں شوق رکھتا تھا۔

## نائٹرس ایسڈ سے دوری

اپنی دندان سازی کی ریاضت میں مورٹن نے لوگوں کو مصنوعی دانت لگانے میں مہارت حاصل کی۔ اس عمل میں ضروری تھا کہ پہلے پرانے دانت کی جڑوں کو کھود نکالا جائے۔ اس عمل کی تکلیف کو کم کرنے کے لیے اس دور میں نائٹرس ایسڈ کو استعمال کیا جاتا۔ مگر مورٹن اس کو مناسب نہیں سمجھتا تھا۔ سو اس نے ایک زیادہ طاقتور چیز کی تلاش شروع کر دی۔

## ایتھر (Ether) کا استعمال

مورٹن کے جاننے والے ایک قابل ڈاکٹر اور سائنس دان چارلس ٹی جیکسن نے اسے مشورہ دیا کہ وہ ایتھر (Ether) کا استعمال کرے۔ ایتھر میں عمل تخدیر کی خوبیوں کو قریب تین سو برس بیشتر سویڈن کے ایک معروف معالج اور کیمیا دان پیرا سیلس نے دریافت کیا تھا۔ ایسے ہی چند تحقیقی مقالے انیسوی صدی کے ادائل میں شائع ہوئے۔ لیکن نہ جیکسن اور نہ ایتھر پر لکھنے والے احباب نے ہی اس کیمیائی عنصر کو سرجری میں کبھی استعمال کیا۔

## مورٹن اور ایتھر کا استعمال

مورٹن کو ایتھر سے بہت توقعات وابستہ تھیں۔اس نے اس پر تجربات کیے۔ پہلے پہل اس نے اسے(اپنے پالتو کتے سمیت )مختلف جانوروں پر استعمال کیا۔ اور پھر بعد میں خود اپنے آپ پر بھی۔آخر 30 ستمبر 1846ء کو ایک مریض پر ایتھر استعمال کرنے کا شاندار موقع پیدا ہوا۔ ایبن فراسٹ نامی ایک شخص شدید دانت درد کے ساتھ مورٹن کی علاج گاہ پر پہنچا۔ اس نے مسوڑوں کی چیڑ پھار کے ذریعے اس درد سے چھٹکارا پانے کے لیے کسی بھی دوا کے اطلاق پر رضامندی ظاہر کی۔مورٹن نے اس پر ایتھر کا اطلاق کیا اور دانت باہر کھینچ نکالا۔ جب فراسٹ ہوش میں آیا تو اس نے بتایا کہ اسے چنداں درد محسوس نہیں ہو رہا۔اس سے بہتر نتیجہ کی مورٹن توقع نہیں کر سکتا تھا۔ اسے کامیابی, شہرت اور خوشی کے در اپنے لیے وا ہوتے دکھائی دیے۔

## ایتھر کا عوامی مظاہرہ

مورٹن نے بوسٹن میں "ماسو چیوسٹ جنرل ہاسپٹل" کے ایک مایہ ناز ڈاکٹر جان سی وارن سے ایتھر کے عمل تخدیر میں استعمال کا ذکر کیا اور ایک عوامی مظاہرے کی اجازت طلب کی۔ ڈاکٹر جان راضی ہو گئے اور مظاہرے کے لیے ایک دن طے کیا گیا۔ 16 اکتوبر 1846ء کو مورٹن نے کئی ڈاکٹروں اور علم طب کے طالب علموں کی بڑی تعداد کے سامنے ایک مریض گلبرٹ ایبٹ کو ایتھر کا ٹیکہ لگایا اور ڈاکٹر وارن نے اس کی گردن سے گلٹی نکالی۔ یہ عوامی مظاہرہ کافی کامیاب رہا۔ متعدد اخبارات نے اس مظاہرے کی خبر چھاپی جبکہ کچھ عرصے بعد عمل جراحی میں ایتھر کا باقاعدہ استعمال شروع ہو گیا۔

## وفات

مورٹن کا انتقال 15 جولائی 1868ء میں 48 سال کی عمر میں نیو یارک میں ہوا۔

## حوالہ جات

زمرہ:امریکی دندان ساز
زمرہ:کامنز زمرہ جس کا ربط ویکی ڈیٹا پر ہے
زمرہ:میساچوسٹس میں تدفین
ایم اسماعیل

***ایم اسماعیل***  کی تاریخ پیدائش 6 اگست 1902ء کی ہے۔ وہ لاہور میں سب سے زیادہ سینئر فلمی فنکار تھے۔ ایم اسماعیل اندرون بھاٹی گیٹ لاہور کے ایک خطاط خاندان میں پیدا ہوئے اور یوں خطاطی اور مصوری انھیں ورثے میں ملی۔ 1921ء میں ان کے ہم محلہ نوجوان اے آر کاردار نے انھیں اداکاری کا شوق دلایا۔ اس شوق کی خاطر وہ بمبئی چلے گئے مگر جب لاہور میں خاموش فلموں کا آغاز ہوا تو وہ واپس لاہور آگئے۔ ان کی خاموش فلموں میں حسن کا ڈاکو، بریوہارٹ، آوارہ رقاصہ اور ہیر رانجھا بہت مشہور ہوئیں۔ آخری الذکر فلم میں انھوں نے کیدو کا کردار ادا کیا۔ بولتی فلموں کا دور شروع ہوا تو انھوں نے یہی کرداراسی داستان پر بننے والی فلموں حور پنجاب اور ہیر سیال میں بھی ادا کیا۔ ایم اسماعیل کی دیگر فلموں میں یملا جٹ، گل بکاولی، خزانچی، پھول، سوہنی مہینوال، وامق عذرا اور لیلیٰ مجنوں کے نام شامل تھے۔ قیام پاکستان کے بعد بھی انھوں نے پاکستان میں بننے والی متعدد فلموں میں کام کیا۔ ان کی فلموں کی مجموعی تعداد 156 تھی، ان کی آخری فلم مان جوانی دا تھی جو 1977ء میں ریلیز ہوئی۔ 1957ء میں فلم قسمت میں انھیں صدارتی ایوارڈ سے بھی نوازا گیا۔ 22 نومبر 1975ء کو ایم اسماعیل لاہور میں وفات پاگئے اور وہیں نیشنل ٹائون ساندہ کے قبرستان میں آسودۂ خاک ہیں۔

## بیرونی روابط
* 
* 

زمرہ:1902ء کی پیدائشیں
زمرہ:1975ء کی وفیات
زمرہ:پاکستانی اداکار
زمرہ:پاکستانی مرد فلمی اداکار
زمرہ:لاہور کے مرد اداکار
زمرہ:لاہوری شخصیات
زمرہ:نگار اعزاز جیتنے والی شخصیات
زمرہ:تمغائے حسن کارکردگی وصول کنندگان
حیدر چوہدری

***حیدر چوہدری***  نے 1962ء میں پنجابی فلم چوہدری میں اسسٹنٹ فلم ڈائریکٹر کے طور پر شروع کیا اور 1963ء میں تیس مار خان نے اپنی پہلی فلم ڈائریکٹر کے طور پر شروع کیا۔ انھوں نے اپنی موت تک تک پنجابی فلموں کی زیادہ سے زیادہ تعداد بنا دی۔

### فلم کیریئر
ان کی پہلی فلم تیس مارخان تھی جس میں علائو الدین نے ٹائٹل رول کیا تھا۔ اس فلم کی کامیابی کے بعد حیدر چوہدری نے پلٹ کر نہیں دیکھا اور اس کے بعد کوئی سال ایسا نہیں گذرا جب انھوں نے دو یا تین فلمیں نہ بنائی ہوں۔ ان کی فلموں کی مجموعی تعداد 70 کے لگ بھگ تھی۔ ان میں سے بیشتر فلمیں نہ صرف تجارتی اعتبار سے کامیاب قرار پائیں بلکہ انھوں نے پانچ نگار ایوارڈز سمیت متعدد اعزازات بھی حاصل کیے۔ حیدر چوہدری کی یادگار فلموں میں تیس مار خان، نوکر ووہٹی دا، دبئی چلو، سوہرا تے جوائی، قیمت، دلاری ، پہلوان جی ان لندن، پنڈ دلیراںدا، ناچے ناگن، بے قصور، ماں بیٹی، الف لیلیٰ، شوکن میلے دی، ہتھکڑی، چور سپاہی، مقدر، بدلے دی آگ، وارنٹ، خوشیااور ھوشیار کے نام سرفہرست ہیں۔

### وفات
9 مئی 1990ء کو پاکستان کے ہدایت کار حیدر چوہدری لاہور میں وفات پاگئے اور گڑھی شاہو کے قبرستان میں آسودۂ خاک ہوئے۔

### بیرونی روابط
* 
* 

زمرہ:1990ء کی وفیات
زمرہ:پاکستانی ہدایتکار
زمرہ:پاکستانی فلم ہدایت کار
زمرہ:لاہوری شخصیات
زمرہ:نگار اعزاز جیتنے والی شخصیات
زمرہ:تمغائے حسن کارکردگی وصول کنندگان
جامع اللغات اردو

**جامع اللغات** غلام سرور لاہوری کی مرتب کردہ اردو زبان کی لغت ہے۔ یہ لغت دو جلدوں میں ہے اور اس کا پہلا ایڈیشن 1890ء میں اور دوسرا ایڈیشن 1908ء میں مطبع منشی نول کشور لکھنؤ سے شائع ہوا۔حروفِ تہجی کے اعتبار سے اس کے 33 باب اور ہر باب میں 6 فصلیں ہیں۔ لغت کی ترتیب الف بائی (Alphabetically) ہے، لیکن فصول کی ترتیب آخری حرف کے اعتبار سے ہے۔

## حوالہ جات

زمرہ:اردو لغات
یونکس کمانڈ کی فہرست

**یونکس کمانڈ کی فہرست**  IEEE Std 1003.1-2008 نے مرتب کی ہے جو سنگل یونکس اسپیسی فیکیشن کا ایک جز ہے۔ یہ تمام کمانڈ یونکس آپریٹنگ سسٹم اور یونکس کے مشابہ دوسرے تمام آپریٹنگ سسٹم میں دستیاب ہوتی ہیں۔

## فہرست

## حوالہ جات

زمرہ:ادارت نظام
زمرہ:سافٹ ویئر کی فہرستیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:یونکس کے معیاری پروگرام
زمرہ:یونکس
زمرہ:یونکس سافٹ ویئر
گوننگ پادانگ کلاں سنگی مقام

**گوننگ پادانگ کلاں سنگی مقام**  انڈونیشیا کے صوبے مغربی جاوا میں واقع دنیا کا قدیم ترین اہرام نما ڈھانچہ ہے۔یہ 15 ہیکٹر پر پھیلا ہوا ہے۔

## تاریخ

اس جگہ کے وجود کا تذکرہ  *Rapporten van de Oudheidkundige Dienst* (آثار قدیمہ کی رپورٹ، 1914ء) میں موجود ہے۔ ڈچ مؤرخ این جے کروم نے بھی 1949ء میں اس کا تذکرہ کیا ہے۔ قومی آثار قدیمہ کے تحقیقی مرکز کے ملازمین اس جگہ کا 1979ء میں دورہ کر چکے ہیں تاکہ وہاں کی باقیات، تاریخ اور ارضیات]] کا مطالعہ کیا جا سکے۔

## مزید دیکھیے
*

## حوالہ جات

زمرہ:آثار قدیمہ انڈونیشیا
زمرہ:معدوم آتش فشاں
زمرہ:سائنسی نزاعات
زمرہ:آثاریات انڈونیشیا
زمرہ:ہندوؤں کی عبادت گاہیں
زمرہ:تاریخ مغربی جاوا
زمرہ:آثاریاتی نزاعات
زمرہ:ویکی ڈیٹا سے مطابقت رکھنے والی مختصر تفصیل
زمرہ:چھوٹے پیغام خانوں کا استعمال کرنے والے مضامین
اسٹیبل کوئن

**اسٹیبل کوئن**  اُن کرپٹو کرنسیز کو کہا جاتا ہے جس کی قدر حقیقی زندگی کے ا ثاثہ جات جیسے ڈالر یا سونے کی قدر سے مشروط کر دی جاتی ہے۔ یہ کرنسی حقیقت میں ڈالر یا سونے کے متبادل کے طور پر ہی استعمال ہوتی ہے۔

## مرکزی اسٹیبل کوئن
اثاثہ جات پر مبنی کرپٹو کرنسی اپنی تعریف کے اعتبار سے مرکزی زیر انتظام ہوتی ہے کیوں کہ قابو میں رکھنے والے مرکزی ادارے پر لازم ہے کہ وہ قابل لمس وجود والے اثاثے کی نظامت کرے۔
 
اسٹیبل کوئن کی سب سے اہم خوبی اس کا استحکام ہے جو عمومًا کرپٹو کرنسیوں میں مفقود ہوتا ہے۔ تاہم یہی اس کی خرابی بھی ہوتی ہے کیوں کہ ایک مرکزی ایجنسی کے وجود کی ضرورت ابھرتی ہے۔

## حوالہ جات

زمرہ:ویکی ڈیٹا سے مختلف مختصر وضاحت
زمرہ:بٹ کوئن
زمرہ:رمز نگاری
زمرہ:کرنسی
زمرہ:معاشیات
فون پے

**فون پے**  مالیہ سے جڑی ایک ٹکنالوجی کمپنی ہے جس کا صدر دفتر بنگلور، بھارت میں واقع ہے۔ اس کی تاسیس دسمبر 2015ء میں ہوئی تھی۔ یہ یونیفائڈ پے منٹس انٹرفیس پر مبنی آن لائن ادائیگی کا ایک نظام فراہم کرتی ہے (جو نیشنل پے منٹس کارپوریشن کی جانب سے متعارف کردہ برقی مالیہ کی منتقلی کا ایک نیا طریقہ ہے)۔

اسے ریزرو بینک آف انڈیا کی جانب سے نیم مسدود پری پیڈ ادائیگی نظام کے جاری کرنے اور رواں رکھنے کا لائسنس بھی حاصل ہے۔

## تاریخ
فون پے کو کاروبار کرنے کا لائسنس 26 اگست 2014ء کو ملا اور اس نے اپنا کام دسمبر 2015ء میں شروع کیا۔ بعد ازاں اپریل 2016ء میں اس کمپنی کو فلپ کارٹ نے خرید لیا۔ فلپ کارٹ میں بازار کاری کے نائب صدر سمیر نگم کو کمپنی کا نیا سی ای او بنا دیا گیا۔

اگست 2016ء میں کمپنی نے یس بینک کی مشارکت سے یونیفائڈ پے منٹس انٹرفیس پر مبنی موبائل پے منٹس ایپ کا آغاز کیا جو ایک طرح سے حکومت ہند کا ترجیحی طریقۂ ادائیگی ہے۔

## قانونی مشکلات
14 جنوری 2017ء کو آئی سی آئی سی آئی بینک نے فون پے ادائیگیوں کو روک دیا اور اس کی وجہ یہ بتائی کہ یہ نیشنل بے منٹس کارپوریشن آف انڈیا کی ہدایات پر کھری نہیں اترتی۔ ابتدا میں نیشنل بے منٹس کارپوریشن آف انڈیا نے 19 جنوری 2017ء کو آئی سی آئی سی آئی کو فون پے کے معاملات کو فون پے ایپ کے لیے جاری رکھنے کی ہدایت دی۔ اسی اثنا میں ایئرٹیل نے بھی فون پے معاملتوں کو اپنے پلیٹ فارم پر ممنوع قرار دیا۔ نیشنل بے منٹس کارپوریشن آف انڈیا نے 20 جنوری 2017ء کو اپنے فیصلے کو بدلتے ہوئے یہ فیصلہ سنایا کہ فون پے نے واقعی قواعد کو پامال کیا تھا۔

اس کے بعد فون پے نے فلپ کارٹ ویب سائٹ پر اپنا کام بند کیا، تاکہ وہ نیشنل بے منٹس کارپوریشن آف انڈیا کے تازہ فیصلے کو اپنا سکے۔ فروری 2017ء تک فون پے نے آئی سی آئی سی آئی سے اپنے مسئلے کو سلجھا لیا۔

## مزید دیکھیے
* انجینیکو
* پے ٹی ایم
* موبی کویک
* گوگل پے
* بھیم (یو پی آئی ایپ)
* یونیفائڈ پے منٹس انٹرفیس

## حوالہ جات

زمرہ:نظامات ادائیگی
زمرہ:بھارت میں موبائل ادائیگیاں
زمرہ:بنگلور میں واقع کمپنیاں
زمرہ:بھارت کی کمپنیاں
زمرہ:بھارتی برانڈ
زمرہ:نجی طور پر قائم بھارتی کمپنیاں
زمرہ:بھارت میں ای کامرس
زمرہ:2015ء میں قائم ہونے والی کمپنیاں
زمرہ:بھارت کی مالیاتی خدمات کمپنیاں
زمرہ:آن لائن ادائیگیاں
زمرہ:ویکی ڈیٹا سے مختلف مختصر وضاحت
آدرین

**آدرین**   (فرانسیسی زبان میں)  یا *ایڈرین* ایک مغربی خاندانی نام اور ذاتی  نام ہے۔ اس نام  کی تانیث تقریبًا وہی تلفط مگر رومن ہجوں میں Adrienne ہے۔ کبھی کبھی ایڈریانا (Adriana) بھی لکھا جاتا ہے۔ 

## آدرین نام کے کچھ لوگ
* کیرولین آدرین (پیدائش: 1987ء)، فرانسیسی پتنگ باز خاتون۔
* جیف آدرین (پیدائش: 1986ء)، ایک امریکی باسکٹ بال کھلاڑی۔ 
* مارٹن جوزف ایڈرین (1766ء–1823ء)، فرانسیسی ثقافت کا ایک گلوکار

## مزید دیکھیے
* 
* آدریان
* آدریئین
* ایڈریئین

## حوالہ جات

زمرہ:خاندانی نام
زمرہ:ذاتی نام
زمرہ:انگریزی مردانہ ذاتی نام
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:مردانہ ذاتی نام
نقلی بتیسی

تصغیر|ہاتھی دانت سے تیار کردہ مصنوعی دانت
**نقلی بتیسی**  یا مصنوعی دانتوں پر مشتمل بتیسی کو فطری دانتوں کی جگہ پر ضرورت پڑنے پر لگایا جاتا ہے۔ انھیں مختلف دھاتوں سے بنایا جاتا ہے۔ انھیں عام طور پر ٹوٹ جانے والے دانتوں کے متبادل کے طور پر لگایا جاتا ہے، خاص طور جب وہ دانت گر جائیں یا پھر ناقص ہو جائیں۔

## بناوٹ
ڈینچر جعلی دانت ہیں، عام طور پر ایکریویل یا چینی کی بناوٹ، جو چوٹ کی وجہ سے کھوئے گئے دانتوں کو تبدیل کرنے کے لیے ڈیزائن کیا گیا ہے۔ امیریکن ڈینٹل ایسوسی ایشن کے مطابق، ڈینچرز آپ کی ظاہری شکل کو بہتر بنانے سے کہیں زیادہ ہیں؛ وہ چہرے کی پٹھوں کو دھوکا دیتے ہیں۔ کھانے اور بول چال میں اضافہ کرتے ہیں اور اپنے چہرے میں ہڈی کی ساخت کو بچانے میں مدد کرتے ہیں۔ بہت سے قسم کے ڈینٹچرز بازار میں دستیاب ہیں۔

## مزید دیکھیے
* سنہرے دانت
* دانتوں کی بازتنصیب کا سامان

## حوالہ جات

زمرہ:اطالوی ایجادات
زمرہ:ویکی ڈیٹا سے مختلف مختصر وضاحت
زمرہ:معاون ٹیکنالوجی
زمرہ:دندان سازی
سجاد جانی

**سجاد جانی،** ایک پاکستانی کامیڈین،  ڈبنگ آرٹسٹ، یوٹیوبر اور فیصل آباد ، پاکستان سے گلوکار ہیں۔ وہ 24نیوز ، سٹی 42 ، سٹی 41 اور روہی ٹی وی چینل کی زینت بنے ہوئے ہیں۔ جانی کی چاہ ان کا تازہ ترین پروگرام ہے۔ ان کا تعلق فیصل آباد، پاکستان سے ہے وہ جھنگ روڈ پر واقع گلفشاں کالونی میں رہائش پزید ہیں۔ یہ بٹ تے بھٹی نام کے طور پر مشہور ہیں۔Now is team m add howe hy Sajeel Ahmed SEO Expert jo k Sajjad jani ka youtube channel symbal rahe hy 

## ڈبنگ کیریئر
ان کی آواز عموما خوشگوار مثبت نوعیت اور مستند رویوں کے ساتھ ان لوگوں کے لیے موزوں ہے۔ انھوں نے اپنے کام کا کیریئر جیکی چین کی فلم بٹ تے بھٹی سے شروع کیا۔ ہالی وڈ کی فلم (شنگھائی نون) اسے ڈبنگ کے لحاظ سے پنجابی نام سے آگاہ کیا گیا۔ اس فلم میں مسلسل چار ماہ تک ڈبنگ کرتے رہے۔ اس کے بعد ہالی وڈ کی کافی مشہور ترین فلموں میں پنجابی زبان میں ڈبنگ کی۔

جانی نے کئی انگریزی فلموں اور اینی میٹڈ کلپس کی آواز کوڈب کیا ہے۔ وہ فلم کے کاپی رائٹس حاصل نہیں کر سکے تھے، اس لیے وہ ڈب شدہ فلموں سے پیشہ ورانہ کمائی کرنے کی بجائے اپنی صلاحیتوں کو چمکانے کے لیے یہ مشق کرتے رہے۔ 

## ٹیلی ویژن شو
* "جانی کی چاہ" (سٹی 41)
* ”سیاست“ - (7 نیوز)
* ”سیاسی تھیٹر“ - (ایکسپریس نیوز)

## تنازع
کووڈ-19 وبا کے دوران، سجاد ایک ٹی وی پروگرام میں آئے جہاں انھوں نے اپنے ساتھی فنکار کو چہرے کا ماسک نہ پہننے پر تھپڑ مارا۔ ویڈیو نے سوشل میڈیا پر دھوم مچا دی، جس میں دعویٰ کیا گیا کہ وزیر صحت کو کووڈ-19 کے ایس او پیز کی تعمیل نہ کرنے پر لوگوں کو تھپڑ مارتے ہوئے دیکھا گیا۔  خبر رساں اداروں نے اس دعوے کو جھوٹا قرار دیا۔   

## حوالہ جات

زمرہ:بقید حیات شخصیات
زمرہ:پاکستانی صوتی اداکار
زمرہ:پاکستانی مرد صوتی اداکار
زمرہ:پاکستانی صحافی
زمرہ:پاکستانی مرد ٹیلی ویژن اداکار
زمرہ:لاہور کے فنکار
زمرہ:فیصل آباد کے فنکار
زمرہ:لاہور کے مرد اداکار
میری انطونیا

**میری انطونیا** یا **میری انٹوانیٹ** فرانس کے بادشاہ لوئی شانزدہم کی ملکہ تھیں۔

## [[انہیں کیک کھانے دیں]]
میری انطونیا سے متعلق مشہور ہے کہ ایک بار جب انھوں نے سنا کہ کسانوں کے پاس کھانے تو روٹی نہیں تو انھوں جواب میں کہا ”انہیں کیک کھانے دیں“۔ ملکہ میری انطونیا سے متعلق یہ فقرہ پہلی بار ژاں ژاک روسو کی آپ بیتی اعترافات میں ایک ”عظیم شہزادی” سے منسوب ملتا ہے۔روسو نے اپنی آپ بیتی تب لکھی تھی جب میری انطونیا کی عمر صرف نو سال تھی۔
## حوالہ جات


زمرہ:1755ء کی پیدائشیں
زمرہ:1793ء کی وفیات
زمرہ:آسٹریائی رومن کاتھولک شخصیات
زمرہ:آسٹریائی شہزادیاں
زمرہ:اٹھارہویں صدی کی آسٹریائی شخصیات
زمرہ:اٹھارہویں صدی کی جرمن شخصیات
زمرہ:اٹھارہویں صدی کی فرانسیسی شخصیات
زمرہ:سزائے موت یافتہ شاہی افراد
زمرہ:فرانس کے خلاف غداری کی وجہ سے سزائے موت یافتہ شخصیات
زمرہ:ویانا کی شخصیات
زمرہ:فرانسیسی رومن کیتھولک
زمرہ:فرانسیسی سوشلائٹ
زمرہ:اٹھارویں صدی کی فرانسیسی خواتین
زمرہ:اٹھارویں صدی کی آسٹریائی خواتین
زمرہ:شہنشاہوں کی بیٹیاں
زمرہ:ہیبسبرگ-لورین خاندان
زمرہ:ویکی ڈیٹا سے مختلف مختصر وضاحت
زمرہ:لوئی شانزدہم
زمرہ:باسیلیکا ساں-دونی میں تدفین
زمرہ:کاؤنٹوں کی بیٹیاں
زمرہ:ڈیوکوں کی بیٹیاں
زمرہ:بادشاہوں کی بیٹیاں
زمرہ:خاندان بوربن (فرانس)
زمرہ:جرمن نژاد فرانسیسی شخصیات
زمرہ:پیرس میں وفات پانے والی شخصیات
زمرہ:سزائے موت یافتہ فرانسیسی شخصیات
زمرہ:انقلاب فرانس
زمرہ:مجارستانی شہزادیاں
زمرہ:سزائے موت یافتہ فرماں روا
زمرہ:آسٹریائی نغمہ ساز
زمرہ:اٹھارہویں صدی کی شخصیات
زمرہ:سزائے موت یافتہ آسٹریائی شخصیات
زمرہ:سزائے موت بذریعہ سر قلم
زمرہ:انقلاب فرانس کی شخصیات
زمرہ:ویانا کے مصنفین
زمرہ:خاندانی شجرہ نسب سانچے
زمرہ:جنسی جرائم کے جھوٹے الزامات
عباس بن عبد اللہ بن عباس

آپ کا اسم گرامی **عباس** والد ماجد کا نام عبد اللہ بن عباس اور والدہ ماجدہ کا نام زرعہ بنت مشرح تھا۔ آپ اور علی بن عبد اللہ بن عباس دونوں سگے بھائی تھے۔
آپ اپنے والد ماجد کے سب سے بڑے فرزند تھے اور آپ کے نام پر ہی عبد اللہ بن عباس کی کنیت ابو العباس تھی۔
تاریخ کی کتب میں آپ کی پیدائش اور وفات کا ذکر نہیں ملتا۔

## نام و نسب
والد کی جانب سے سلسلۂ نسب
* عبد اللہ بن عباس (عم رسول) بن عبد المطلب بن ہاشم بن عبد مناف
والدہ کی جانب سے سلسلۂ نسب :
* زرعہ بنت مشرح بن معدی کرب بن ولیعہ بن شرجیل

## ازواج و اولاد
آپ کی اولاد میں تین بیٹے اور ایک بیٹی شامل تھی۔
بیٹوں میں عبد اللہ ، عون اور محمد جبکہ بیٹی کا نام قریبہ تھا۔
# عبد اللہ کی ماں مریم بنت عباد بن مسعود بن خالد تھیں۔
# عون کی ماں حبیبہ بنت زبیر بن خویلد بن اسد تھیں۔
# محمد اور قریبہ کی ماں جعدہ بنت الاشعت ابن قیس بن معدی کرب تھیں۔ 

## حوالہ جات
انہیں کیک کھانے دیں

**انھیں کیک کھانے دیں**  ایک مقبول جملہ ہے جو فرانس کی آخری ملکہ میری انطونیا سے منسوب ہے۔ مشہور ہے کہ ایک بار جب انھوں نے سنا کہ کسانوں کے پاس کھانے کو روٹی نہیں تو انھوں جواب میں کہا ”انھیں کیک کھانے دیں“۔ ملکہ میری انطونیا سے متعلق یہ فقرہ پہلی بار ژاں ژاک روسو کی آپ بیتی اعترافات میں ایک ”عظیم شہزادی” سے منسوب ملتا ہے۔روسو نے اپنی آپ بیتی تب لکھی تھی جب میری انطونیا کی عمر صرف نو سال تھی۔

## حوالہ جات

زمرہ:انگریزی جملے
زمرہ:سیاسی اقوال
زمرہ:کیک
زمرہ:میری انطونیا
زمرہ:ویکی ڈیٹا سے مطابقت رکھنے والی مختصر تفصیل
جی سی ٹی بھکر کالج

**جی سی ٹی بھکر کالج** پاکستان کے صوبۂ پنجاب میں ضلع بھکر میں واقع ہے۔
یہ اک جدید قسم کی عمارت پر مشتمل ہے ۔

## تاریخ
اس کا افتتاح سن 2011ء میں ہوا۔اس میں 4 ٹیکنالوجی شعبوں کی تعلیم دی جاتی ہے: میکانیکل، الیکٹرونکس، سول اور الیکٹریکل۔ سال 2018ء میں الیکٹرونکس کے طالب علم کاظم نے پنجاب بورڈ میں تیسرا مقام حاصل کیا۔

## مزید دیکھیے
* انجینئری
* پاکستان میں تعلیمی اداروں کی فہرستیں
* پاکستان میں تعلیمی گریڈنگ
* پاکستان میں تعلیم

## حوالہ جات

## بیرونی روابط
* کالج کی ویب گاہ

زمرہ:پاکستان کے تعلیمی ادارے
گوری مندر نگرپارکر

**گوری مندر** (المعروف گوری جو مندر یعنی گوری کا مندر) نگر پارکر میں واقع ایک جین مندر ہے۔ یہ ویرواہ مندر سے میں 14 میل شمال مغرب میں واقع ہے۔ یہ 1375-1376 عیسوی میں تعمیر گیا تھا۔ مندر خصوصی طور پر 23ویں جین ترتھانکر بھگوان پارشوناتھ کے لیے مختص کیا گیا تھا۔

## اشتقاقیات

ہر صدیوں کے دوران اس مندر کا نام کئی بار تبدیل ہوا۔ یہ 300عیسوی میں ایک جین پرستار گوریچھوم کی طرف سے تعمیر کرایا گیا تھا یا 16ویں صدی میں۔
## طرز تعمیر
گوری مندر میں ماونٹ ابو، راجستھان بھارت کے لوگوں کے طرز پر تعمیر ہے ۔ یہ مندر 125فٹ ضرب 60 فٹ ہے اور سنگ مرمر سے بنایا ہوا ہے۔ پورے مندر کو ایک اونچے اسٹیج پر تعمیر کیا گیا ہے جو پتھروں میں کھودنے والی ایک سلسلہ کی طرف سے پہنچ گئی ہے۔
مندر کے اندرون کی خصوصیات جین مذہب کی تصورات سے سجی ہوئی ہیں جو شمال بھارت کے جین مندروں میں کسی بھی دوسری تام جھام سے پرانی ہے ۔ یہ گھوماو دار پایے میں بنایا گیا ہے اور مندر کے داخل باب کو جین مذہبی کہانیوں کے بیان کرنے والی پینٹنگ سے سجایا گیا ہے ۔ گوری جو (گوری مندر) میں تصویر ہیں۔ مندر میں 24 چھوٹے چھوٹے خانہ ہیں جو جینی تیرتھانکروں کے آرام کے لیے استعمال کیا جاتا سکتا ہوگا۔

## حوالہ جات

زمرہ:پاکستان میں مقامات عالمی ثقافتی ورثہ
زمرہ:سندھ میں مقامات عالمی ثقافتی ورثہ
زمرہ:ضلع تھرپارکر
زمرہ:پاکستان میں جین مندر
زمرہ:سندھ میں جین مندر
زمرہ:جین مندر
اسپین (انجینئرنگ)

frame|بائیں|سادہ سہارے دار بیم (اوپر) اور ایک وزن سے مڑا یا چھکا ہوا بیم (نیچے)۔
فن تعمیر میں دو سہاروں کے درمیان میں افقی فاصلے کو اسپین یا سپن کہتے ہیں، جیسے بیم یا پل وغیرہ۔ ایک اسپین کو کسی ثھوس بیم یا تار سے بند کیا جا سکتا ہے۔ بیم کا استعمال پلوں کے لیے کیا جاتا ہے، جب کہ تاروں کا استعمال بجلی کے کھمبوں یا بلند تر مواصلات جیسے اینیٹنا کی بعض اقسام اور ایریل ٹرام وے کے لیے کیا جاتا ہے۔ اسپین (فاصلہ) ایک اہم عنصر ہے کیوں کہ اس سے کسی بیم کی طاقت اور مڑ جانے (بینڈنگ مومنٹ) اور جھکاؤ کا علم ہو سکتا ہے۔ زیادہ سے زیادہ مڑناM_{max} اور جھکاؤ \delta_{max}تصویر میں بیم کو دیکھا جا سکتا ہے:

:M_{max} = \frac {q L^2} {8}

:\delta_{max} = \frac {5 M_{max} L^2} {48 E I} = \frac {5 q L^4} {384 E I}

where

:q = تقسیم شدہ بوجھ
:L = دو سہاروں کے درمیان میں بیم کی لمبائی (اسپین)
:E = لچک پذیری
:I = پر سکون حصہ

## حوالہ جات

زمرہ:معماری عناصر
زمرہ:ساختی ہندسیات
زمرہ:پل کے اجزا
زمرہ:ویکی ڈیٹا سے مطابقت رکھنے والی مختصر تفصیل
حقیقت رائے

**حقیقت رائے**  پورا نام حقیقت رائے باگھ مل پوری سیالکوٹ کے ایک ہندو کھتری کا اکلوتا لڑکا تھا۔ جسے مغلیہ دور حکومت میں ایک گستاخانہ دستاویز تحریر کرنے کی وجہ سے سزائے موت دی گئی تھی۔

## معروفیت کی وجہ
مغلیہ دور میں حقیقت رائے ایک مدرسے میں فارسی زبان کی تعلیم حاصل کر رہا تھا۔ اس دوران وہ کئی مسلمان ہم سبقوں اور مسلمان مدرسوں کے ربط میں آیا۔ تاہم اسی دور میں اس نے محمد اور فاطمہ الزہرا کی شان میں انتہائی گستاخانہ اور نازیبا الفاظ پر مشتمل ایک دستاویز یا کتاب تحریر کی تھی۔ جب یہ تحریر اس کے ہم درسوں اور استاد کی نظروں میں آئی، تو اس نے از خود اس تحریر کا لکھاری ہونا قبول کیا اور اپنی اس کرتوت پر وہ غیر متاسف تھا۔ اس مذموم اور بے تاسف جرم پر حقیقت رائے کو گرفتار کر کے عدالتی کارروائی کے لیے لاہور بھیجا گیا

## عدالتی کار روائی اور سزا
لاہور میں حقیقت رائے کو اس کے اقبالیہ بیان کی وجہ سے سزائے موت کا حکم سنادیا گیا۔ اس واقعے سے پنجاب کے ہندوؤں کو شدید دھکا لگا اور کچھ ہندو افسر سفارش کے لیے اس وقت کے پنجاب کے گورنر ذکریا خان (1707ء تا 1759ء) کے پاس گئے کہ حقیقت رائے کو معاف کر دیا جائے۔ لیکن ذکریا خان نے کوئی سفارش نہ سنی اور سزائے موت کے حکم پر نظر ثانی کرنے سے انکار کر دیا۔ لہذا اس حقیقت رائے کو ایک گڑھے میں آدھی دفن حالت میں رکھا گیا اور لوگ اس پر پتھر برسانے لگے۔ جب وہ لہو لہان ہو گیا تب وہاں موجود جلاد نے اس کی گردن اُڑا دی اور اس طرح اس کی موت واقع ہو گئی۔ موت کے وقت مختلف روایات کی رو سے حقیقت رائے کی عمر 14 سال سے 21 سال کے بیچ بتائی گئی ہے۔ کچھ لوگوں کا یہ بھی دعوٰی ہے کہ حقیقت رائے سکھ تھا۔ اس دعوے کی تقویت اس بات سے ہوتی ہے کہ قاضی عبد الحق، جنھوں نے حقیقت رائے کو اقبالی بیان اور غیر متاسف رویے کی وجہ سے موت کی سزا سنائی تھی، خود اسی فتوے کی وجہ سے سردار ہر دیال سنگھ اور سردار مانا سنگھ کے ہاتھوں ہلاک ہوئے اور ان کی لاش کو بٹالا میں گشت کرایا گیا تھا۔ 

تاہم بعض دیگر روایات کی رو سے وہ ہندو تھا اور یہی زیادہ مشہور ہے۔ اس کی وجہ یہ تھی کہ ہم عصر ہندوؤں میں صف ماتم بچھ گئی۔ ہندوؤں نے حقیقت رائے کی ایک مڑہی (یادگار) قائم کی جو کوٹ خواجہ سعید (کھوجے شاہی) لاہور میں واقع ہے اور اب یہ جگہ "باوے دی مڑہی" کے نام سے مشہور ہے۔جس دن حقیقت رائے کو پھانسی ہوئی اس دن شہر میں بسنت تھی۔ اس سے اگلے سال ایک مقامی ہندو رئیس کالو رام کی سرگردگی میں یہاں تمام ہندو اکھٹے ہوئے، انھوں نے پتنگیں اڑائی اور ڈھول بجائے۔ " 

## مزید دیکھیے
* بسنت

## حوالہ جات

## بیرونی روابط
* اردو مجلس پر حقیقت رائے کا تذکرہ
* حقیقت رائے پر سکھ ویکی پر مضمون
* حقیقت رائے پر آریہ سماجیوں کی ویب گاہ پر مضمون

زمرہ:اسلام قبول نہ کرنے پر سزائے موت پانے والے لوگ
زمرہ:اٹھارویں صدی کی سزائے موت
زمرہ:بھارتی ہندو
زمرہ:سزائے موت یافتہ بچے
زمرہ:سزائے موت یافتہ بھارتی شخصیات
زمرہ:مغلیہ سلطنت سے سزائے موت یافتہ شخصیات
زمرہ:ہندو شہید
زمرہ:ویکی ڈیٹا سے مختلف مختصر وضاحت
زمرہ:اٹھارویں صدی میں مغل سلطنت سے سزائے موت یافتہ شخصیات
زمرہ:پنجابی ہندو
زمرہ:ہندومت
ابٹمنٹ

تصغیر|ابٹمنٹ
**ابٹمنٹ**  انجینئرنگ میں اسپین کے آخرے سرے پر وہ حصہ جہاں نچلے حصے پر پل کا بیم وغیرہ ٹکا ہوتا ہے۔ یہ اصل میں پل یا بند (ڈیم) کے بیرونی سہارے ہوتے ہیں جو پل کی بیرونی اطراف پانی (اگر ندی، دریا وغیرہ پر ہو) کے بہاؤ کے متوازی ہوتے ہیں، یعنی ان کے ایک طرف پانی یا سٹرک (یا ریلوے پھاٹک) اور دوسری طرف قدرتی زمین کی مٹی یا ریت وغیرہ ہوتی ہے۔ اس کا کام پل کے کناروں سے مٹی کے کٹاؤ کو روکنا ہوتا ہے۔

## حوالہ جات

## بیرونی روابط

* Ohio Department of Transportation
* Fixed Bridge Abutments

زمرہ:بند
زمرہ:پل
زمرہ:پل کے اجزا
زمرہ:مدنی ہندسیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:معماری عناصر
زمرہ:ایرانی معماری
بازو دیوار

**بازو دیوار** یا **ونگ وال**  ایک ایسی چھوٹی دیوار جو کسی بڑی دیوار کے آگے یا کسی عمارتی ڈھانچے سے باہر نکلی ہوئی الگ ہو۔

## پل
ایک پل کے نیچے، ابٹمنٹ کے دونوں کناروں پر تعمیر کردہ دیواروں کو بازو دیوار یا ونگ وال کہا جاتا ہے۔ یہ پانی کے بہاؤ کے عموا یا کسی دوسرے زاویے پر بنائی جاتی ہیں۔ ج وکہ پشتے کی مٹی گرنے سے بچاتی ہیں۔ اس کے علاوہ یہ دیواریں پشتے کو پانی کی کاٹ سے بھی بچاتی ہیں۔ ان کی تعداد چار ہوتی ہے۔

## حوالہ جات

زمرہ:پل کے اجزا
زمرہ:دیواروں کی اقسام
علی ابن زینب

آپ کا اسم گرامی **علی** اور لقب **سبط الرسول** تھا۔
آپ ابو العاص بن ربیع اور زینب بنت محمد رسول اللہ کے صاحبزادے اور امامہ بنت ابی العاص کے بھائی تھے۔ 

### سلسلۂ نسب
والد ماجد کی جانب سے سلسلۂ نسب یہ ہے
* ابو العاص (لقیط) بن ربیع بن عبد العزی بن عبد شمس بن عبد مناف
والدہ ماجدہ کی جانب سے سلسلۂ نسب یہ ہے
* زینب بن محمد رسول اللہ بن عبد اللہ بن عبد المطلب بن ہاشم بن عبد مناف 

### پیدائش
آپ ہجرت مدینہ سے قبل مکہ مکرمہ میں پیدا ہوئے تھے۔ 

### رضاعت
بنی غاضرہ کے قبیلے میں آپ نے دودھ پیا تھا۔ 

### رسول اللہ کے زیر کفالت
رضاعت کی مدت پوری ہونے کے بعد رسول اللہ صلی اللہ علیہ وآلہ وسلم نے اپنے نواسے کو اپنے زیر کفالت لے لیا تھا کیونکہ ان کے باپ ابو العاص بن ربیع اس وقت مکہ میں مقیم تھے اور اسلام قبول نہیں کیا تھا۔ 
رسول اللہ نے فرمایا جو شریک ہو میری اولاد میں تو مجھ کو اس پر اس سے زیادہ حق ہے (یعنی میری دختری اولاد پر ان کے والد سے زیادہ مجھ کو اختیار ہے) اور جو کافر کسی مسلمان کا کسی چیز میں شریک ہو تو مسلمان اس سے زیادہ کا حقدار ہے۔ 
ابو العاص بن ربیع جب غزوہ بدر میں گرفتار ہوئے تو اس شرط پر رہا ہوئے کہ وہ اپنی بیوی کو مدینہ بھیج دیے گا چنانچہ اس نے رہائی کے بعد زینب بنت رسول اللہ اور اس کے دونوں بچوں (علی بن ابو العاص اور امامہ بنت ابو العاص) کو بھی ساتھ بھیج دیا۔ رسول اللہ صلی اللہ علیہ وآلہ وسلم نے اپنے نواسے کی تربیت اور پرورش خود فرمائی۔ 

### ہم رکاب رسول
الاستیعاب فی معرفة الاصحاب میں ہے
* رسول اللہ صلی اللہ علیہ وآلہ وسلم نے فتح مکہ کے روز اپنی سواری پر علی بن ابو العاص کو اپنے پیچھے سوار کیا تھا ، رسول اللہ صلی اللہ علیہ وآلہ وسلم مکہ میں داخل ہوئے اور علی بن ابو العاص آپ کے ردیف تھے۔ 

## وفات
علی بن ابو العاص نے رسول اللہ کی زندگی ہی میں بلوغت کے قریب پہنچ کر وفات پائی۔ البتہ ابن عساکر نے بعض اہل علم کا قول نقل کیا ہے کہ جنگ یرموک کے موقع پر شہید ہوئے۔ علامہ اقبال نے اپنی نظم 'جنگ یرموک' میں جس نوجوان کو خراج تحسین پیش کی ہے وہ علی زینبی رض ہی ہیں۔ اللہ کے رسول صلی اللہ علیہ وآلہ وسلم نے فتح مکہ کے وقت کعبہ کے بڑے بتوں کو توڑنے کے لیے علی زینبی رض کو اپنے کندھے پہ بٹھایا تھا اور انھوں نے کلہاڑی کی مدد سے ان بتوں پہ ضرب لگائی تھی۔
صحیح بخاری کی حدیث عن اسامہ بن زید میں ہے:
* ہم نبی صلی اللہ علیہ وآلہ وسلم کی خدمت میں تھے کہ حضور کی ایک لڑکی کا خادم آیا کہ وہ حضور کو بلا رہی ہیں اور ان کا فرزند بستر موت پر ہے۔ فرمایا جاؤ لڑکی سے کہہ دو *اللہ ہی کا ہے جو کچھ وہ واپس لیتا ہے یا عطا کرتا ہے اور اس کے ہاں ہر چیز کا وقت مقرر ہے*۔ لڑکی سے یہ بھی کہہ دینا کہ صبر و شکیب قائم رکھے۔ خادم پھر واپس آیا، کہا وہ حضور کو قسم دیتی ہیں کہ حضور ضرور تشریف لائیں۔ نبی کریم چل پڑے۔ حضور کے ساتھ سعد بن عبادہ اور معاذ بن جبل بھی تھے۔ حضور کو بچہ دکھایا گیا وہ اس وقت سانس توڑ رہا تھا اور سسکیاں بھر رہا تھا۔

غالباً یہ حدیث علی بن ابو العاص سبط الرسول ہی کی وفات کے متعلق ہے۔

## حوالہ جات

زمرہ:630ء کی دہائی کی وفیات
زمرہ:اہل بیت
زمرہ:ساتویں صدی کی عرب شخصیات
زمرہ:صحابہ
زمرہ:صحابہ و صحابیات
زمرہ:جنت البقیع میں مدفون شخصیات
کاروشی

**کاروشی**  جاپانی زبان کا لفظ ہے، جس کا مطلب کام کی زیادتی سے مرنا ہے۔ جاپان میں یہ اصطلاح اُن لوگوں کے لیے استعمال کی جاتی ہے جو کام کی زیادتی سے وفات پا جائیں یا شدید متاثر ہوں ۔

جاپان میں لوگ کئی گھنٹوں کام کرتے ہیں۔ وہ لوگ دفتر آنے جانے میں بھی کافی وقت صرف کرتے ہیں۔ اس وجہ سے آرام کے مواقع کم ہوتے ہیں اور ان سب کا جسمانی اور دماغی صحت پر منفی اثر پڑنے کا کافی قوی امکان رہتا ہے۔ اس سے بچنے کے لیے جاپانی کمپنی کے بیش تر آجرین اپنے ملازمین کو ہر سال کچھ دن تعطیل پر بھیجتے ہیں کہ وہ گھوم پھر کر روز آنہ کے ماحول سے اوپر اٹھیں اور پھر دوبارہ تازگی سے کام میں مشغول ہو جائیں۔

## حوالہ جات

زمرہ:اسباب اموات
زمرہ:جاپان کی معیشت
زمرہ:جاپانی الفاظ اور جملے
زمرہ:جاپانی معاشرہ
زمرہ:کام کے اوقات
زمرہ:عملی زندگی کا توازن
زمرہ:1969ء کی متعارفات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جاپان میں موت
زمرہ:جاپان میں مزدوری
زمرہ:امراضیات
ياييبا

**یائیبا**  جاپانی زبان میں دانت کو کہتے ہیں۔ اس کا مطلب خاص طور پر اوپر کے جبڑے کے باہر نکلے دانت ہوتے ہیں۔ جاپانی لڑکیاں پرکشش نظر آنے کے لیے خود ہی اپنے اوپر کے دانت ٹیٹرھے کرا لیتی ہیں۔

## سماج میں رواج
ياييبا کی کثرت کا سبب یہ ہے کہ اسے جاپانی مرد بہت پسند کرتے ہیں۔ یہاں کہ مرد ان دانتوں کی وجہ چہرے پر رو نما ہونے والی ترچھی مسکراہٹ کو بچوں جیسی معصوم اور بے حد پر کشش سمجھتے ہیں۔ اسی وجہ سے جاپانی خواتین سیکڑوں پاؤنڈ کی مالیت کا خرچ لگا کر کے اپنے دانت ٹیڑھے کرتی ہیں۔

## حوالہ جات

زمرہ:جاپانی ثقافت
زمرہ:دانت
زمرہ:جاپانی الفاظ اور جملے
کینتسوگی

**کینتسوگی**  جاپانی زبان کا لفظ ہے، جس کا مطلب سنہری یا سونے کا جوڑ ہے۔ یہ برتنوں کو جوڑنے کا طریقہ ہے۔ جاپان میں برتن ٹوٹنے پر انھیں سونے یا قیمتی دھاتوں کے پاؤڈر یا مائع سے جوڑا کر سجایا جاتا۔

## فنی کام
کینتسوگی کے چند عملی نمونے اس طرح ہیں:
* کینتسوگی سنگ تراشی: یہ پتھروں کے توڑنے اور پھر انھیں جوڑنے سے متعلق ہے۔
* مصنوعی کینتسوگی (Faux kintsugi): یہ کینتسوگی جیسا دکھتا ہے مگر در حقیقت کسی توڑ یا جوڑ جیسی بات نہیں ہوتی۔
* پالیمر کلے کینتسوگی

## حوالہ جات

زمرہ:جاپانی ظروف سازی
زمرہ:فن خزافت
زمرہ:جاپانی الفاظ اور جملے
زمرہ:اصلاح
زمرہ:کوریائی ثقافت
زمرہ:چین میں فنون
زمرہ:ویتنام میں فنون
دھماکہ (1974ء فلم)

***دھماکا***  سوشل فلم 13 دسمبر 1974ء کو پاکستان کی فلمی دنیا کی ایک ایسی فلم ریلیز ہوئی جو باکس آفس پر تو بری طرح ناکام ہوئی مگر بعض حوالوں سے اسے ایک یادگار فلم قرار دیا جا سکتا ہے۔ یہ فلم’’دھماکا‘‘ تھی جسے اردو کے معروف اور مقبول ناول نگار ابن صفی مرحوم کی ’’عمران سیریز‘‘ کے ایک ناول ’’بیباکوں کی تلاش‘‘ کی کہانی پر فلم بند کیا گیا تھا۔ اس فلم کے فلم ساز محمد حسین تالپور تھے جو اپنی وضع قطع کے حوالے سے’’ مولانا ہیپی‘‘ کے نام سے معروف تھے اور فلم کی ہدایت قمر زیدی نے دی تھیں جو اس سے قبل رشتہ ہے پیار کا‘ سالگرہ اور نصیب اپنا اپنا جیسی کامیاب فلمیں بنا چکے تھے۔ فلم کی موسیقی لال محمد اقبال نے ترتیب دی تھی اور نغمات ابن صفی اور سرور بارہ بنکوی نے تحریر کیے تھے۔ان کے علاوہ اس فلم میں شیکسپیئر کی ایک نظم میر تقی میر کی ایک غزل بھی شامل کی گئی تھی۔ دھماکا مشہور اداکار جاوید شیخ کی پہلی فلم تھی جنھوں نے اس فلم میں جاوید اقبال کے نام سے کام کیا تھا۔ ان کے علاوہ اس فلم کی کاسٹ میں شبنم، رحمٰن‘ قربان جیلانی‘ لہری‘ تمنا‘ عرش منیر‘ شائستہ قیصر اور خود مولانا ہیپی شامل تھے۔ جاوید شیخ نے اس فلم میں ظفر الملک کا اور مولاناہیپی نے جیمسن کا کردار ادا کیا تھا اس فلم میں ابن صفی کے مشہور کردار علی عمران کو نہیں دکھایا گیا تھا البتہ اس کی آواز کو ابن صفی کی آواز میں ریکارڈ کر کے فلم میں شامل کیا گیا تھا۔ رحمٰن نے فلم میں ولن کا کردار ادا کیا تھا۔ اس فلم میں حبیب ولی محمد کی آواز میں ابن صفی کی ایک غزل’’راہ طلب میں کون کسی کا‘ اپنے بھی بیگانے بھی‘‘ شامل کی گئی تھی جو سننے والوں میں بے حد مقبول ہوئی تھی۔ فلم دھماکا 13 دسمبر 1974ء کو کراچی کے لیرک اور بعض دیگر سینمائوں میں ریلیز ہوئی اور 9 جنوری 1975ء تک نمائش پزیر رہی‘ اس دوران اس نے 25 ہفتے مکمل کیے‘ اس کا شمار پاکستان کی فلاپ فلموں میں کیا جاتا ہے۔

## بیرونی روابط
* 
* 

زمرہ:1974ء کی پاکستانی فلمیں
زمرہ:پاکستانی ایکشن فلمیں
زمرہ:پاکستانی جاسوسی فلمیں
زمرہ:اردو زبان کی فلمیں
مائی ایچ ڈی ایل

**مائی ایچ ڈی ایل**   ایک پائیتھن پر مبنی ہارڈویئر ڈسکرپشن لینگویج ہے۔

اس زبان کی کچھ خصوصیات یہ ہیں:
* اس سے وی ایچ ڈی ایل اور ویری لاگ دونوں زبانوں میں کوڈ تیار کیا جا سکتا ہے۔
* اس سے ٹیسٹ بینچ بھی تیار کیے جا سکتے ہیں  جس میں ٹیسٹ ویکٹر وی ایچ ڈی ایل اور ویری لاگ میں ہو سکتے ہیں۔
* سگنلوں کی ایک فہرست کو یہ منتقل کر سکتی ہے۔
* آؤٹ پُٹ جانچ کو بھی باز تشکیل (کنورٹ) کر سکتی ہے۔ 
* یہ ویری لاگ کے ساتھ اس جیسا ماحول پیدا کر سکتی ہے۔
* اس میں ایک ترقی یافتہ ڈیٹاٹائپ نظام ہے جو روایتی ڈیٹا کی اقسام سے الگ ہے۔ مائی ایچ ڈی ایل کا مترجم آلہ از خود تبدیلی کے لیے درکار عملی احکام لکھ دیتا ہے، اگر مقصدزبان کو اس کی ضرورت درکار ہو۔

مائی ایچ ڈی ایل کو جان ڈے کالووے نے تیار کیا۔ 

## تبدیلی کی مثالیں

یہاں پر آپ کچھ مثالیں دیکھ سکتے ہیں کہ کیسے مائی ایچ ڈی ایل ڈیزائنوں سے وی ایچ ڈیل یا ویری منتقلی ممکن ہے۔

**ایک چھوٹا جوڑنے والا ڈیزائن**

:یہ مثال ایک چھوٹے جوڑنے والے ڈیزائن (small combinatorial design) کی ہے، جو بطور خاص تثنیہ (binary) سے خاکستری کوڈ (Gray code) تبدیلی کا کام کرتا ہے:


```python
def bin2gray(B, G, width):

    """ Gray encoder.

    B -- input intbv signal, binary encoded
    G -- output intbv signal, gray encoded
    width -- bit width

    """

    @always_comb
    def logic():
        Bext = intbv(0)[width+1:]
        Bext[:] = B
        for i in range(width):
            G.next[i] = Bext[i+1] ^ Bext[i]

    return logic
```


آپ کے صورت حال (instance) بنا سکتے ہیں اور ویری لاگ اور وی ایچ ڈی ایل میں اس طرح تبدیل کر سکتے ہیں:


```python
width = 8

B = Signal(intbv(0)[width:])
G = Signal(intbv(0)[width:])

bin2gray_inst = toVerilog(bin2gray, B, G, width)
bin2gray_inst = toVHDL(bin2gray, B, G, width)
```


دستیاب ہونے والا ویری لاگ کوڈ اس طرح دکھے گا:

```verilog
module bin2gray (
    B,
    G
);

input [7:0] B;
output [7:0] G;
reg [7:0] G;

always @(B) begin: BIN2GRAY_LOGIC
    integer i;
    reg [9-1:0] Bext;
    Bext = 9'h0;
    Bext = B;
    for (i=0; i<8; i=i+1) begin
        G[i] <= (Bext[(i + 1)] ^ Bext[i]);
    end
end

endmodule
```


دستیاب ہونے والا وی ایچ ڈی ایل کوڈ اس طرح دکھے گا:

```vhdl
library IEEE;
use IEEE.std_logic_1164.all;
use IEEE.numeric_std.all;
use std.textio.all;

use work.pck_myhdl_06.all;

entity bin2gray is
    port (
        B: in unsigned(7 downto 0);
        G: out unsigned(7 downto 0)
    );
end entity bin2gray;

architecture MyHDL of bin2gray is

begin

BIN2GRAY_LOGIC: process (B) is
    variable Bext: unsigned(8 downto 0);
begin
    Bext := to_unsigned(0, 9);
    Bext := resize(B, 9);
    for i in 0 to 8-1 loop
        G(i) <= (Bext((i + 1)) xor Bext(i));
    end loop;
end process BIN2GRAY_LOGIC;

end architecture MyHDL;
```


## مزید دیکھیے
* مفت ای ڈی اے سافٹ ویئر کا موازنہ
* ای ڈی اے سافٹ ویئر کا موازنہ
* الیکٹرانک ڈیزائن آٹومیشن (ای ڈی اے)

## حوالہ جات

زمرہ:پائیتھن (پروگرامنگ زبان)
ہیکیکوموری

**ہیکیکوموری**  جاپان کے اُن لوگوں کو کہا جاتا ہے جو معاشرے سے کٹ کر کئی سالوں تک تنہا رہتے ہیں۔ جاپان میں ایسے لوگوں کی تعداد ایک ملین سے زیادہ ہے۔

## مشترکہ خصوصیات
جہاں الثر لوگ باہری دنیا کی لذات محسوس کرتے ہیں، ہیکیکوموری کا رد عمل مکمل سماجی لا تعلقی رہتا ہے۔ کچھ معاملات میں یہ لوگ خود اپنی رہائشوں لمبے وقت تک کے لیے الگ تھلگ کر دیتے ہیں، جو کبھی کبھی تو سالوں تک جاری رہتا ہے۔  ان لوگوں کا شاذ و نادر ہی کوئی دوست ہوتا ہے یا پھر ہوتا ہی نہیں ہے۔ موجودہ طور پر یا اس کیفیت سے ابھر رہے ہیکیکوموریوں نے انٹرویوؤں، ڈاکیومنٹریوں میں بہت زیادہ نفسیاتی اداسی اور پچھتاوے کا اظہار کیا ہے۔

## حوالہ جات

زمرہ:آبادیات جاپان
زمرہ:جاپان کی معیشت
زمرہ:جاپان میں تعلیم
زمرہ:جاپانی الفاظ اور جملے
زمرہ:جاپانی معاشرہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:خوش خیالی کا عارضہ
زمرہ:اضطراب کے عوارض
زمرہ:انسانی سلوک
زمرہ:بچوں کی پرورش
زمرہ:نوجوان
زمرہ:نوعیتی کردار
زمرہ:عمرانیات
زمرہ:جذبہ
زمرہ:غیر طبعی نفسیات
مجمع علما روندو بلتستان

**مجمع علما روندو بلتستان**، پاکستان کا صوبہ گلگت بلتستان کے ضلع سکردو میں واقع تحصیل روندو کے علما کا مجموعہ ہے۔ جس کا مقصد روندو میں مذہبی مسائل کی ترویج نیز علاقے کی اسلامی تہذیب اور ثقافت کی ترویج اور حفاظت کرنا ہے۔ اس تنظیم کا قیام 2010 میں وجود میں آیا۔ روندو کے علما اور دینی مدارس کے طلاب اس کے اراکین میں شمار ہوتے ہیں۔ ہر دو سال بعد الیکشن کے ذریعے اس تنظیم کا صدر منتخب ہوتا ہے۔ اور وہ اپنی کابینہ کا اعلان کرتا ہے۔

## تعارف
مجمع عربی زبان کا لفظ ہے جس کا معنی اکھٹے ہونے کی جگہ ہے اور یہاں پر علما تنظیم کا نام رکھا گیا ہے۔ اس تنظیم میں ایک کابینہ اور ان کے اوپر نظارتی کونسل ہوا کرتی ہے۔

## جغرافیائی حدود
روندو کا علاقہ گلگت اور سکردو کے درمیان پہاڑوں کے دامن میں مختلف وادیوں کی شکل میں بٹا ہوا ہے اور یہاں دو زبانیں بولی جاتی ہیں، گلگت بلتستان کی سب سے بڑی زبان شینا اور بلتی۔ لیکن یہاں کے علما تمام تر مشکلات کے باوجود اس پلیٹ فارم پر سب متفق ہیں اور مذہبی امور کو حل و فصل کرتے ہیں۔ اس تنظیم کا سب سے پہلا صدر مشتاق حسین حکیمی جبکہ موجودہ صدر نثار حسین اتحادی ہیں۔

## بیرونی روابط
علما روندو کی آفیشل ویب گاہ مجمع علما روندو کی آفیشل ویب گاہ

## حوالہ جات
گوگل پے

**گوگل پے**  جسے کبھی خوش نما انداز میں **جی پے** بھی لکھا جاتا ہے (سابقًا **پے وتھ گوگل** اور **اینڈرائڈ پے**) ایک ڈیجیٹل والیٹ پلیٹ فارم اور آنلائن ادائیگی نظام ہے گوگل نے متعارف کیا ہے تاکہ بین ایپ (in-app) دباکر ادائیگی (tap-to-pay) خریداریاں موبائل آلات پر ممکن ہو سکیں، جس کی وجہ سے صارفین اپنے اینڈرائڈ فونوں، ٹیبلیٹوں اور اسمارٹ واچوں سے خریداری کر سکیں۔

جیسا کہ 8 جنوری۔ 2018ء کو دیکھا گیا ہے، اینڈرائڈ پے اور گوگل والیٹ ایک واحد ادائیگی کے نظام میں شامل ہوئے جس کا نام گوگل پے ہے۔ اینڈرائڈ پے کی گوگل پے کے طور پر باز برانڈ کاری کی گئی۔ اس میں گوگل کروم کی خانہ پری کی حصوصیت بھی شامل کی گئی۔

گوگل پے میں اینڈرائڈ پے اور گوگل والیٹ، دونوں کی خصوصیات اس کی اِن اسٹور، بین شخصی اور آن لائن خدمات میں شامل ہیں۔

باز برانڈ کردہ خدمت جدید اپلیکیشن پروگرامنگ انٹرفیس کی سہولت فراہم کرتی تھی جو تاجروں کو ادائیگی خدمت ویب گاہ، ایپس، اسٹرائپ، برین ٹری اور گوگل اسسٹنٹ میں شامل کرنے دیتا ہے۔ یہ خدمت صارفین کو ادائیگی کارڈوں کے استعمال کی سہولت فراہم کرتی ہے جن کی کہ گوگل پلے پر فائل ہو۔

گوگل پے نے بورڈنگ پاس اور تقاریب کے ٹکٹوں کی سہولت بھی مئی 2018ء شامل کی۔

## مزید دیکھیے
* انجینیکو
* فون پے
* پے ٹی ایم
* موبی کویک
* بھیم (یو پی آئی ایپ)
* یونیفائڈ پے منٹس انٹرفیس

## حوالہ جات

زمرہ:اینڈروئیڈ (آپریٹنگ سسٹم) سافٹ ویئر
زمرہ:گوگل خدمات
زمرہ:گوگل سوفٹویئر
زمرہ:نظامات ادائیگی
زمرہ:بھارت میں موبائل ادائیگیاں
زمرہ:موبائل ادائیگیاں
زمرہ:آن لائن ادائیگیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:آئی او ایس سافٹ ویئر